《森玉轩为上虞徐隐者赋》
明代·乌斯道

徐家轩外玉森森，都是筼筜满故林。亦有尹孚生琬琰，岂无环佩动璆琳。

琴书静坐延秋思，枕簟高眠对夕阴。我欲赠君持白石，金罍遥望碧云深。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。